Tiener geskiet nadat hy glo pa se vuurwapen steelŉ Tiener in Gauteng is Dinsdag geskiet en gewond nadat hy glo sy pa se vuurwapen gesteel het en ŉ winkel wou beroof. Ao. Kay Makhubela, ŉ polisiewoordvoerder, het Woensdag gesê die 17-jarige is deur sekuriteitswagte raakgeskiet nadat hy glo ŉ winkel in Molapo, Soweto, wou beroof. “Ons vermoed die seun het sy pa se vuurwapen gesteel,” het Makhubela gesê. “Die seun is onder polisiebewaking by die Chris Baragwanath-hospitaal en sal in die Protea-landdroshof verskyn sodra hy ontslaan word.” Die seun word aangekla van besigheidsroof en diefstal van ŉ vuurwapen. Die pa mag moontlik aangekla word van nalatigheid van ŉ vuurwapen.